Lõhavere linnuselt saadud leiumaterjali hulgas on rohkesti relvi: oda-, noole-ja  ammunooleotsi, samuti terve mõõk. Saadi ka tööriistu, ehteid õsealhulgas hobedastõ ja keraamikat. Eraldi nimetatakse kaevudest leitud puuesemeid, nagu katkist redelit, tammest ja kadakast odavarsi, kadakast poolikut vibukaart, puukoorest vakka jm. Suurt huvi pakub ühe hoone rusudest leitud esemetekogum, mis omal ajal oli asetsenud niinest karbis. See sisaldas kaela- ja käevõrusid, sõrmuseid, helmeid ja ripatseid. Lisaks ehetele olid karbis hõbekaalud, villast paela, mitmesuguses suuruses spiraaltorukesi, erinevates  värvitoonides villast lõnga, brokaadribasid jm.